Al-Shabaab

**Al-Shabaab** («de unge»), kort for **Harakat al-Shabaab al-Mujahideen** («bevegelsen for unge krigere») er en militant islamistisk bevegelse, opprinnelig etablert som del av den islamistiske rettsunion i Somalia.

Al-Shabaab har siden 2008 vært ansett som en terrororganisasjon av Politiets sikkerhetstjeneste (PST) i Norge. Al-Shabaab ble satt på USAs liste over terrorgrupper 18. mars 2008. Gruppa ble designert som terrorbevegelse av Emiratene i 2014.

National Counterterrorism Center mener medlemmene kommer fra ulike klaner i Somalia, og at de er ømfintlige for interne maktkamper og skiftende allianser. Mens størstedelen av organisasjonen er opptatt av kampen mot den sittende regjeringen, er lederskapet beskrevet som tilsluttet Al-Qaida, og noen ekstremister forbundet med Al-Shabaab kan ha trent og kjempet i Afghanistan.

## Overgrep og menneskerettighetsbrudd
Al-Shabaab har stått bak omfattende menneskerettighetsbrudd i Somalia og naboland. Organisasjonen utfører jevnlig selvmordsangrep, likvideringer og bombeaksjoner rettet mot sivile, offentlige tjenestemenn, lærere, og religiøse ledere som motsetter seg deres tolkning av islam. Gruppen har også tvangsrekruttert barn og brukt dem i kamp. I områder de kontrollerer, håndhever de en streng fortolkning av sharialov med straffer som steining, amputasjon og offentlig henrettelse.

Al-Shabaab har spesielt rettet seg mot kristne konvertitter, som de anser som forrædere. Ifølge menneskerettighetsorganisasjonen Åpne Dører henrettes kristne konvertitter rutinemessig dersom de blir oppdaget, også i områder som formelt er under regjeringens kontroll.  Gruppen har også stått bak drap på hjelpearbeidere med antatt kristen tilknytning, og truer ikke-statlige organisasjoner som de oppfatter som misjonerende.

## Annet
* 5. februar 2008:

:: Al-Shabaab, ledet av Aden Hashi Ayro, har tidligere bl.a. tatt på seg ansvaret for angrepene i Bosaso 5. februar 2008, der 25 mennesker ble drept.

* 28. februar 2008:
:: I Norge ble tre norsk-somaliere arrestert 28. februar 2008 grunnet overføring av penger til organisasjonen.

* 1. mai 2008:

:: To ledere for Al-Shabaab ble drept i et amerikansk flyangrep 1. mai 2008.

* 10. juni 2010:
:: Somalias innenriksminister Abdi Shakur Sheikh Hassan døde i sitt hjem i Mogadishu av skader påført av en selvmordsbomber.

* 16. mars 2011:
:: Al-Sabbaab-lederen Abdikadir Yusuf Aar ble drept i Mogadishu.

* 5. september 2014:
:: Rundt 12 tungt bevæpnede personer angrep menn i Hindi i Lamu, Kenya, bandt ofrene før de skjøt dem i hodet eller skar strupen deres med en kniv, 9 mennesker ble drept og flere såret. Senere samme natt brant angriperne ned flere boliger, offentlige bygninger og en kirke. Samtidig utførte de også et angrep med flere dusin menn på en politistasjon i Gamba i Tana River fylke, i et forsøkte på å frigjøre fanger. Det var harde skuddvekslinger og 20 mennesker døde i angrepet.

*5. januar 2020:
:: Militærbasen Camp Simba i Manda Bay, Kenya, ble angrepet av omtrent 30-40 Al-Shabaab militante. Amerikansk og kenyansk militærpersonell utvekslet kraftig skuddveksling. Under angrepet ble en amerikansk soldat og to amerikanske kontraktører drept. I tillegg ble fem fly og flere kjøretøy ødelagt. Fem fra al-Shabaab døde og fem ble arrestert.

*31. juli 2022:
:: Den ytterliggående islamistgruppen al-Shabaab oppgir å ha henrettet syv personer i Somalia, hvorav seks var anklaget for spionasje på vegne av USA og Somalia.

*25. januar 2017:
:: To kraftige bilbomber eksploderte utenfor et populært hotell i Mogadishu: Angripere som mistenkes for å tilhøre Al-Shabbaab stormet hotellet og minst 28 mennesker skal være drept.

:: De utenomrettslige henrettelsene skal ha funnet sted i regionen Bay sør i Somalia, ikke langt fra hovedstaden Mogadishu.
::To regionale somaliske tjenestemenn bekrefter overfor nyhetsbyrået DPA at gruppen har drept syv personer.

::Ifølge Mohamed Ahmed fra regionsregjeringen i Bay ble flere titall sivile tvunget til å se på henrettelsene.

*31. juli 2022:
::En kvinne ble offentlig pisket i Baidoa etter å ha blitt beskyldt for i hemmelighet å å praktisere en kristen tro.

*31. juli 2023:
::I juli 2023 henrettet al-Shabaab en ung mann i sentrale Somalia som var anklaget for å ha forlatt islam. Hendelsen ble filmet og spredt som en advarsel.

## Referanser


## Eksterne lenker
*  Profile: Somalia's Islamist 'lads' (artikkel fra BBC)